text: 五佐，謂佐天行德的五星，五星又為五行之精，是上古五帝的屬神。典籍記載.《禮記·月令》孟春、仲春、季春，其日甲乙。其帝大皞，其神句芒。孟夏、仲夏、季夏，其日丙丁。其帝炎帝，其神祝融。中央土，其日戊己。其帝黃帝，其神后土。孟秋、仲秋、季秋，其日庚辛。其帝少皞，其神蓐收。孟冬、仲冬、季冬，其日壬癸。其帝顓頊，其神玄冥。《孔子家語·五帝》記載：季康子問於孔子曰：“舊聞五帝之名，而不知其實，請問何謂五帝？”孔子曰：“昔丘也聞諸老聃曰：‘天有五行，木、火、金、水、土，分時化育，以成萬物，其神謂之五帝。’古之王者，易代而改號，取法五行，五行更王，終始相生，亦象其義。故其為明王者，而死配五行。是以太皞配木，炎帝配火，黃帝配土，少皞配金，顓頊配水。”康子曰：“太皞氏其始之木何如？”孔子曰：“五行用事，先起於木。木、東方。萬物之初皆出焉。是故王者則之，而首以木德王天下。其次則以所生之行、轉相承也。”康子曰：“吾聞勾芒為木正，祝融為火正，蓐收為金正，玄冥為水正，后土為土正。此則五行之主而不亂。稱曰帝者何也？”孔子曰：“凡五正者，五行之官名。五行佐成上帝，而稱五帝，太皞之屬配焉。亦云帝，從其號。昔少皞氏之子有四叔，曰重，曰該，曰修，曰熙。實能金木及水，使重為勾芒，該為蓐收，修及熙為玄冥。顓頊氏之子曰黎，為祝融。龔工氏之子曰勾龍，為后土。此五者各以其所能業為官職，生為上公，死為貴神，別稱五祀，不得同帝。”《淮南子·天文訓》記載：何謂五星？東方，木也，其帝太皞，其佐句芒，執規而治春。其神為歲星，其獸蒼龍，其音角，其日甲乙。南方，火也，其帝炎帝，其佐朱明，執衡而治夏。其神為熒惑，其獸朱鳥，其音徵，其日丙丁。中央，土也，其帝黃帝，其佐后土，執繩而制四方。其神為鎮星，其獸黃龍，其音宮，其日戊己。西方，金也，其帝少昊，其佐蓐收，執矩而治秋。其神為太白，其獸白虎，其音商，其日庚辛。北方，水也，其帝顓頊，其佐玄冥，執權而治冬。其神為辰星，其獸玄武，其音羽，其日壬癸。《古今圖書整合》記載：春，其帝太皥，其神句芒。此蒼精之君，木官之臣。夏，其帝炎帝，其神祝融。此赤精之君，火官之臣。中央土，其帝黃帝，其神后土。此黃精之君，土官之臣。秋，其帝少皥，其神蓐收。此白精之君，金官之臣。冬，其帝顓頊，其神玄冥。此黑精之君，水官之臣。《與猶堂全書》記載：五帝者。上古之神聖也。伏羲曰太昊。此之謂五帝也。五帝之目。見月令。五佐者。上古之賢臣也。句芒司春。此之謂五佐也。五佐之目。見月令。
metadata.dataset: erhwenkuo/wikipedia-zhtw
metadata.title: 五佐
metadata.url: https://zh.wikipedia.org/wiki?curid=8095360